Resina (vegetala)

Las resinas vegetalas son de substàncias naturalas secretadas per de vegetals. An l'aspècte d'un liquid pegant que sèca mai o mens rapidament al contacte de l'aire. Son sovent plan odorantas.

Lo tèrme de « resinós » es sovent utilizat per designar los conifèrs perque gaireben totes aqueles, coma los avets, los pins o los cipreses produson en abondància de resinas. D'unas, coma lo pinastre, fan l'objècte d'una expleitacion economica.

Mas totes los conifèrs ne produson pas de resinas e existís fòra dels conifère, fòrça vegetals donant de resinas: coma los Dracaena donan de resinas rojas autrescòs utilizadas coma colorants, las Burseraceae donant de resinas d'encens o de mirra, lo canabis dona una resina utilizada coma droga psicotròpa, eca.

Las resinas sortisson de cellulas vegetalas dons de canals resinifèrs o dedins de la planta. Se distrian del latèx que demòran dins las parets cellulàris e que ne s'escapan sonque en cas de ferrida.

Las resinas pòdon fossilizar e donar de matièrias coma l'ambra.

Las resinas son comptabilizadas per la FAO e las ecocertificacions forestièras coma « produchs forestièrs autres que la fusta ».

 Presentacion 

La resina pòt èsser solida o miègfluida, es insolubla dins l'aiga e dins l'etèr de petròli. Los conifèrs resinoses produson de colofana. La resina vegetala es utilizada dins la fabricacion de las resinas industrialas dins l'industria del plastic.

 La resina del pinaster 

Lo gema s'extrai dos principals composants per l'industria chimica: l'esséncia de terebentina (~ 20 %) e la colofana (~ 80 %).

La resina conten una mescla d’acids resinics que la natura e las proporcions varian seguent l’espècia e la provenéncia geografica.

 Usatge per l'Òme 

La resina sembla aver èsser utilizada dempuèi la Preistòria coma pèga (puntas de flèchas o de lança) o pour estancar los canoès pels Amerindians d'America del Nòrd. En Euròpa, foguèt trapada, subretot dins las Lanas en Occitània pel gematge. Se n'extrai d'òlis essencialas e foguèt utilzada per perfumar lo sucre e ne far de bonbons.

 Usatge per la fauna satvatge 

Los estudis fachs en Jura soïs, en 2003, l’Universitat de Lausana mostrèt que la formiga  (Formica paralugubris) profitariá de la proprietats antisepticas de la resina de conifèr (Picea). Alara que la vida sociala e lor biotòp expausan particularament l'espècia a las malautiás, los cercaires concluson en 2007 qu’en culhant aquela resina e en l'espandissent dins la formiguièra, se defendan melhor contra las bacterias e fungis patogèns.

En laboratòri, la resina arrestèt lo desvolopament de dos patogèns ubiquists e corrents dins lo mitan: la bacteria Pseudomonas fluorescens e lo fungi Metarhizium anisopliae. Serián los composats volatils (que de terpèns) e mai composats oleics que son en causaFont: Communicat de premsa del Fons nacional Soïs de la Recerca scientifica, 21 de junh de 2007 en linha, Accès a l'article (pagant). Las formiga dels boscs son consideradas coma plan utilas dins l'ecosistèma forestièr, mas es encara tròp leu per saber s'existís una simbiosi entre resinó e formigas.

Dans les années 1980, on avait déjà noté que certains oiseaux incluaient dans les matériaux de leur nid des végétaux émettant des substances volatiles à effets antiparasitaires.

La « propolis », autre forma de resina, es extracha per las abelhas de borrons e de ruscas d'arbres poiriá aver de foncions similàrias.

 Voir aussi 
 Gematge
 Lanas de Gasconha
 Ashish
 Ambra

 Ligams extèrnes 

 Nòtas e referéncias 

Categoria:resina vegetala